
Mindszentkálla Község Önkormányzata Képviselő-testületének                                                               2025. június 23-án tartandó nyilvános ülésére

Tárgy:	Mindszentkálla Község Önkormányzata által a Magyar Falu Program keretében játszótér létesítésére vonatkozó pályázat benyújtása 		
Előterjesztő:		Csombó Zoltán polgármester
Előkészítette:		Cséri Mónika műszaki ügyintéző
                                                                                  
	                                                                                Jogszabállyal nem ellentétes


Előterjesztő							dr. Szabó Tímea címzetes jegyző

Tisztelt Képviselő-testület!

[bookmark: _Hlk39735408]Az Agrárminisztérium pályázatot hirdetett a Magyar Falu Program keretében Magyarország területén működő 5000 fő, és ez alatti állandó lakosságszámú települések önkormányzatai részére „Önkormányzati tulajdonú ingatlanok fejlesztése, önkormányzati feladatellátáshoz kapcsolódó beszerzések” címmel. A pályázati kiírás az alábbi kategóriát is tartalmazza: 5. Óvodai játszóudvar, közterületi játszóterek fejlesztése (MFP/ÖTIFB/2025/OJKJF)

A benyújtás határideje: 2025. július 2.- 2025. augusztus 1. közötti időszak.

Az igényelhető maximális támogatási összeg 6 millió Ft.

Amennyiben a Képviselő-testület úgy dönt, hogy pályázatot nyújt be játszótér létesítése kategóriában, úgy a kötelezően benyújtandó dokumentumok beszerzése, többek között árajánlatok bekérése is szükséges.

2022. évben az Önkormányzat kért be árajánlatot e témában, mely esetében az alábbi játszótéri eszközök vonatkozásában kért az Önkormányzat ajánlatot: 
1 db homokozó
1 db hintaállvány 2 db hintával
1 db rugós játék
1 db csúszda
1 db pihenőpad
1 db hulladékgyűjtő edényzet
Az akkori tervezett helyszín az Önkormányzat tulajdonában lévő Mindszentkálla, 199/2. hrsz.-ú ingatlan volt.

Kérem, hozzák meg döntésüket.

A.	Határozati javaslat:

Mindszentkálla Község Önkormányzata által a Magyar Falu Program keretében játszótér létesítésére vonatkozó pályázat benyújtásáról

Mindszentkálla Község Önkormányzata Képviselő-testülete nem kíván pályázatot benyújtani a Magyar Falu Program „önkormányzati tulajdonú ingatlanok fejlesztése, önkormányzati feladatellátáshoz kapcsolódó beszerzések” alprogram keretében játszótér létesítésére tárgyában.

Mindszentkálla Község Önkormányzata Képviselő-testülete szándékát fejezi ki, hogy a Magyar Falu Program „önkormányzati tulajdonú ingatlanok fejlesztése, önkormányzati feladatellátáshoz kapcsolódó beszerzések” alprogramra pályázatot kíván benyújtani.

A Képviselő-testület felkéri a Polgármestert a pályázat előkészítésére, az ehhez szükséges intézkedések megtételére, árajánlatok bekérésére, és a Képviselő-testület elé terjesztésére. 
									
Felelős: Csombó Zoltán polgármester
Határidő: azonnal, valamint a pályázati felhívásban meghatározottak szerint 





